ശ്വാസം നിലച്ച് നിര്മാണ മേഖല കല്പ്പറ്റ കെട്ടിട നിര്മാണ സാമഗ്രികളുടെ വിലക്കയറ്റം നിര്മാണ മേഖലക്ക് കനത്ത ആഘാതമാകുന്നു. മുമ്ബെങ്ങും കേട്ടുകേള്വിപോലുമില്ലാത്ത വിധത്തിലാണ് ദിവസേന വില ഉയരുന്നത്. സിമന്റ്, കമ്ബി, ഇരുമ്ബ് ഉല്പ്പന്നങ്ങള്, ടൈല്, വയറിങ് മെറ്റീരിയല്, പെയിന്റുകള് തുടങ്ങി സര്വ നിര്മാണ സാമഗ്രികള്ക്കും അഭൂതപൂര്വ വിലക്കയറ്റമാണ്. കോവിഡ് മൂലം പൂര്ണമായും സ്തംഭിച്ച നിര്മാണ രംഗം അടച്ചിടല് നിയന്ത്രണ ഇളവുകളുടെ ബലത്തില് പതുക്കെ ഉണരുമ്ബോഴാണ് വിലക്കയറ്റം രൂക്ഷമായത്. പല സാമഗ്രികള്ക്കും മുന് വര്ഷത്തേക്കാളും 25 50 ശതമാനം വരെ വില വര്ധിച്ചു. സിമന്റിന് ഒറ്റ ദിവസം കൂടിയത് 125 രൂപയാണ്. ബ്രാന്ഡഡ് എ ഗ്രേഡ് സിമന്റിന് 550 രൂപവരെ വില ഉയര്ന്നു. ഗുണനിലവാരം അനുസരിച്ച് കഴിഞ്ഞ വര്ഷം 390400 420 രുപ വിലയുണ്ടായിരുന്ന സിമന്റ് വില ഇപ്പോള് 520530550 വരെയായി. നാലിഞ്ച് പിവിസി പൈപ്പിന് ഒരു മീറ്റര് മുന് വര്ഷം 135 രൂപയുണ്ടായിരുന്നത് ഇപ്പോള് 260 രൂപയായി. വണ് സ്ക്വയര് പൈപ്പിന്റെ വില 615ല്നിന്ന് 1100 ആയി വര്ധിച്ചു. സ്റ്റീല് പൈപ്പിന് ഒരു കിലോഗ്രാമിന് 5560 രൂപയുണ്ടായിരുന്നത് 103107 വരെ ഉയര്ന്നു. സാധാരണക്കാരെയും കച്ചവടക്കാരെയും വിലക്കയറ്റം ഒരുപോലെ പ്രതിസന്ധിയിലാക്കി. ബാങ്ക് വായ്പയെടുത്തും മറ്റും വീടെന്ന സ്വപ്നസാക്ഷാത്കരണത്തിന് ഇറങ്ങിപ്പുറപ്പെട്ട സാധാരണക്കാര് കടുത്ത പ്രതിസന്ധിയിലായി. ബാങ്ക് വായ്പയെടുത്തവരുടെ പലിശ തിരിച്ചടവ് മുടങ്ങി. കരാറുകാര് എസ്റ്റിമേറ്റ് പുതുക്കാന് ആവശ്യപ്പെട്ട് നിര്മാണം നിര്ത്തിയതും ഭീഷണിയായി. വിലക്കയറ്റം കാരണം വന് തുക വായ്പയെടുത്ത് സാധനം സ്റ്റോക്ക് ചെയ്യാന് ഭയക്കുന്നതായി വ്യാപാരികളും പറയുന്നു. കാരണം ഇന്ധന വിലവര്ധനയും കല്ക്കരി ക്ഷാമവും ദിനംപ്രതി ഇന്ധനവില കുത്തനെ ഉയരുന്നതും കല്ക്കരി ക്ഷാമവുമാണ് വിലക്കയറ്റത്തിന് കാരണമായി ചൂണ്ടിക്കാട്ടുന്നത്. ഇന്ധന വിലവര്ധന കാരണം ട്രാന്്പോര്ട്ടേഷന് ചാര്ജ് കൂടി. സ്റ്റീല് ഉല്പ്പന്നങ്ങളുടെ നിര്മാണത്തിന് കല്ക്കരി അസംസ്കൃത വസ്തുവാണ്. രാജ്യത്ത് കല്ക്കരി ഉല്പ്പാദനത്തില് മുന് വര്ഷത്തേക്കാള് 76 ശതമാനം കുറവുണ്ട്. രാജ്യാന്തരവിപണിയില് കല്ക്കരി വില കൂടിയത് ഇറക്കുമതിയെയും ബാധിച്ചിട്ടുണ്ട്. ലോക മാര്ക്കറ്റില് ചൈനീസ് ഉല്പ്പന്നങ്ങള്ക്ക് ആഭിമുഖ്യം കുറഞ്ഞതോടെ ഇരുമ്ബുല്പ്പന്നങ്ങള് ആഭ്യന്തര ആവശ്യങ്ങള്ക്ക് നീക്കിവയ്ക്കാതെ വന്തോതില് കയറ്റുമതിചെയ്യുന്നതും വിലക്കയറ്റത്തിന് കാരണമാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് നടുവൊടിയുന്നു, താങ്ങാനാവുന്നില്ല 539 രോഗമുക്തി 130 പേര്ക്കുകൂടി ഇ ടാപ്പ്, സെല്ഫ് മീറ്റര് റീഡിങ് സംവിധാനങ്ങള്ക്ക് തുടക്കമായി ഓവര്സീസ് എംപ്ലോയേഴ്സ് കോണ്ഫറന്സ് വാതില്തുറന്നത് ആഗോള തൊഴില്മേഖലയിലേക്ക് നെടുമുടിക്ക് വിട ശാന്തികവാടവും കടന്നു കനത്തമഴ: 4 മരണം അട്ടപ്പാടി ചുരത്തില് മണ്ണിടിഞ്ഞു 13 ജില്ലയിലും ജാഗ്രതാ നിര്ദേശം